Diari Oficial de la Generalitat Valenciana


Sumari del DOGV 6022, del 27-05-2009 (2009/5853)

ORDRE de 14 d'abril de 2009, de la Conselleria de Medi Ambient, Aigua, Urbanisme i Habitatge, per la qual s'actualitzen les quanties de les indemnitzacions compensatòries establides en el Decret 187/1996, de 21 d'octubre, del Govern Valencià, pel qual es declaren les serres d'Onil, Reconc, Fontanella i Penya Roja com a zona d'actuació urgent (ZAU) per a la defensa davant del risc d'incendis forestals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6022

Data del DOGV
:   27-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5853


Data del document
:   14-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * Banyeres de Mariola
    * Onil
    * Villena
    * Alcoi
    * Castalla
    * Ibi
    * Sax
    * Biar
    * lluita contra incendis
    * indemnització
    * muntanya
    * vigilància del medi ambient

ORDRE de 14 d'abril de 2009, de la Conselleria de Medi Ambient, Aigua, Urbanisme i Habitatge, per la qual s'actualitzen les quanties de les indemnitzacions compensatòries establides en el Decret 187/1996, de 21 d'octubre, del Govern Valencià, pel qual es declaren les serres d'Onil, Reconc, Fontanella i Penya Roja com a zona d'actuació urgent (ZAU) per a la defensa davant del risc d'incendis forestals. [2009/5853]  
El Decret 187/1996, de 18 d'octubre, del Govern Valencià, pel qual es declaren les serres d'Onil, Reconc, Fontanella i Penya Roja com a zona d'actuació urgent (ZAU) per a la defensa davant del risc d'incendis forestals, estableix en l'article 5 les indemnitzacions compensatòries que han de rebre els propietaris que es vegen afectats per les limitacions d'ús i de rendes futures derivats dels treballs previstos en la declaració com a zona d'actuació urgent. Quanties que estableix que han de ser pagades per una sola vegada per a cadascun dels períodes de 10 anys de vigència establits en els convenis pels quals els propietaris aporten la disponibilitat dels terrenys.  
Igualment, en aquest article 5 s'indica que les valoracions unitàries de les indemnitzacions compensatòries per als decennis futurs seran establides i revisades de forma periòdica mitjançant una ordre del titular de la conselleria competent en matèria de medi ambient, al qual, igualment, en la disposició final primera, es faculta perquè, en el marc de les seues competències, dicte les disposicions necessàries per a l'execució i el desenvolupament d'aquest decret.   
Per quant antecedeix, atés que des de la firma dels primers convenis ja ha transcorregut un termini de 10 anys, per raó del que disposa la disposició final primera del Decret 187/1996, de 18 d'octubre,   
ORDENE  
Article únic. Indemnitzacions compensatòries  
Els límits establits per a les valoracions de les indemnitzacions del segon decenni derivades dels convenis firmats per a l'execució dels treballs previstos en la zona d'actuació urgent per a la defensa davant del risc d'incendis forestals de les serres d'Onil, Reconc, Fontanella i Penya Roja són els que s'estableixen en el quadre següent:  
  
Els imports totals determinats d'acord amb els límits establits en el quadre anterior es veuran incrementats en una prima base per conveni de 36,05 €.  
DISPOSICIÓ FINAL ÚNICA  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
València, 14 d'abril de 2009  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN